Document ID: 31996R1890

KOMISSION ASETUS (EY) N:o 1890/96,
annettu 30 päivänä syyskuuta 1996,
hedelmien ja vihannesten tuontijärjestelmän soveltamista koskevista yksityiskohtaisista säännöistä annetun asetuksen (EY) N:o 3223/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 23 artiklan 2 kohdan,
sekä katsoo, että
komission asetuksessa (EY) N:o 3223/94 (3), sellaisena kuin se on viimeksi muutettuna asetuksella (EY) N:o 2933/95 (4), vahvistetaan yksityiskohtaiset säännöt hedelmien ja vihannesten tuontijärjestelmän soveltamiseksi,
kolmansista maista tuotujen tuotteiden keskimääräisiä edustavia hintanoteerauksia ei voida pitää yhteisön tasolla merkittävinä, jos ne vastaavat tonnia pienempiä määriä; sen vuoksi jäsenvaltioiden ei ole tarpeen ilmoittaa näitä kursseja komissiolle,
kun tuotteen, jonka alkuperä on annettu, kiinteää tuontiarvoa sovelletaan muuttumattomana seitsemän päivän ajan, tämän tuotteen tuontia voidaan pitää väliaikaisesti päättyneenä; olisi siis syytä poistaa mainittu arvo,
asetuksessa (EY) N:o 3223/94 otetaan käyttöön hintojen noteerausjärjestelmä edustavilla markkinoilla kiinteän tuontiarvon vahvistamiseksi, jota käytetään tariffiluokitusta varten säilytyksessä olevien tuontituotteiden arvon määrittämisessä; Keski- ja Itä-Euroopan assosioituneista maista peräisin olevien jalostamista varten tuotujen päärynöiden ja luumujen hintatasoa sovelletaan vuonna 1996 komission asetuksessa (EY) N:o 1558/96 (5), määriteltyjen jaksojen ajan; näille tuotteille, joita ei myydä kaupintamyynnillä edustavilla markkinoilla, voidaan ottaa käyttöön suora hinnan noteerausjärjestelmä niiden tariffiin luokittelemiseksi; mainittuun järjestelmään saa kuulua ainoastaan kyseisten tuotteiden tariffiin luokittelu joko näiden tuotteiden fob-hintojen, joihin on lisätty vakuutuskustannukset ja kuljetuskustannukset yhteisön tullialueen rajoille, tai yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (6), sellaisena kuin se on muutettuna komission asetuksella (ETY) N:o 2454/93 (7) 30 artiklan c kohdassa tarkoitetun tullausarvon perusteella, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 3223/94 seuraavasti:
1. Lisätään 2 artiklan 1 kohtaan teksti seuraavasti:
"Jos b alakohdassa tarkoitetut kokonaismäärät ovat pienempiä kuin 1 tonni, vastaavia hintoja ei ilmoiteta komissiolle."
2. Lisätään 4 artiklan 4 kohtaan alakohta seuraavasti:
"Niiden voimassaolo päättyy, jos komissiolle ei ilmoiteta yhtään keskimääräistä edustavaa hintanoteerausta seitsemänä peräkkäisenä päivänä."
3. Korvataan liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1996.

Labels: 2
3
17